text: Giv mig pengene - hurtigt!
  25 januar 2011 kl. 13.36
  Giv mig pengene! Det skal gå hurtigt! Med de ord truede en røver sig ved middagstid til et mindre beløb i Danske Bank på Bøgevej i Taulov.
  Politiet har kun et sparsomt signalement af røveren, som forsvandt til fods ad Vidtskuevej. 
  - Men der var en del skolebørn ude på det tidspunkt, så vi håber, at nogen har set, hvor han forsvandt hen, siger vicepolitikommissær Bo Fischer, Fredericia, til TV SYD.
  
  Truede med Rambo-kniv
  Røveren truede med en 15-20 cm kniv - kaldet en Rambo-kniv.
  Han beskrives som 170 cm høj, almindelig til kraftig af bygning og muligvis af anden herkomst end dansk. Han havde langt, sort nakkehår og talte med lidt accent. Røveren var maskeret med en hvid elefanthue. 
  Han havde mørkt tøj på.
  Røverialarmen indløb. kl. 11.28.
  